stanford-oval/wikipedia huggingface dataset:
Altor Funds

Altor Funds on pääomasijoitusrahasto joka on erikoistunut pohjoismaisiin yrityksiin. 
Toimintaan kuuluu ostaa keskisuuria pohjoismaalaisia yrityksiä joita kehitetään joitakin vuosia ja myydään sitten eteenpäin. Sen omistuksiin kuuluu lähes 30 yritystä, joissa on töissä noin 30 000 työntekijää.
Altorin rahastoilla ja neuvontayhtiöillä (konsulttitoimistoilla) on toimipaikat Ruotsissa, Norjassa, Tanskassa, Suomessa.
Lisäksi Jerseyn veroparatiisissa toimii Altor Fund II GP Limited.
Altor rahoittaa juuri toimintansa aloittaneita tai taloudellisissa vaikeuksissa olevia yrityksiä, joilla se katsoo olevan mahdollisuuksia menestymiseen.
Kohdeyrityksiin tuodaan liikkeenjohdon osaamista sekä erityisosaamista, asetetaan taloudelliset tavoitteet ja pyritään lisäämään yrityksen kannattavuutta.
Pääomasijoittajat Stena Adactum ja Altor ovat tehneet julkisen ostotarjouksen Tukholman pörssissä listatusta turvallisuusyhtiö Gunnebosta. Gunnebohon on tehty tietomurto ja vääriin käsiin on joutunut mm. tietoja Ruotsin eduskunnan ja pankkien turvajärjestelmistä.
Altorin kokonaan tai osittain omistamia yrityksiä

Altorin omistamia yrityksiä toimialoineen ovat seuraavat yritykset (tiedot vuodelta 2015):
Agr Group, energia, Norja
Apotek Hjärtat, terveydenhuolto, Ruotsi
Carnegie Asset Management, palvelut, Tanska
Carnegie Investment Bank, palvelut, Ruotsi
Constructor Group, teollisuus, Norja
CTEK, energia, Ruotsi
Curato AS, terveydenhuolto, Norja
Dustin, tukku- ja vähittäiskauppa, Ruotsi
Eltek Group, energia, Norja
Ewos, teollisuus, Norja
Ferrosan, terveydenhuolto, Tanska
Haarslev Industries, teollisuus, Tanska
Health & Fitness Nordic, kuluttajatuotteet, Norja
Helly Hansen, tukku- ja vähittäiskauppa, Norja
Lindorff Group, palvelut ja perintä, Norja
Max Matthiessen, palvelut, Ruotsi
Navico, kuluttajatuotteet, Norja
Norsk Gjenvinning, palvelut, Norja
Northstar, energia, Ruotsi
One, palvelut, Ruotsi
Orchid, terveydenhuolto, Yhdysvallat
Papyrus, tukku- ja vähittäiskauppa, Ruotsi
Piab, teollisuus, Ruotsi
Qmatic, palvelut, Ruotsi
Rossignol Group, kuluttajatuotteet, Ranska
Sonion, terveydenhuolto, Tanska
Wrist Ship Supply, tukku- ja vähittäiskauppa, Tanska
Åkers Group, teollisuus, Ruotsi
Ålö, teollisuus, Ruotsi
Realia Group (Realia Isännöinti, Realia Management,  Huoneistokeskus, Huom! Huoneistomarkkinointi ja SKV Kiinteistönvälitys), Suomi
Aiheesta muualla

Altor Equity Partners AB
turvallisuusyhtiö Gunnebo AB
Cher

| Cher |
| --- | --- |
 Cher vuonna 2011.
Henkilötiedot
Koko nimi:  Cheryl Sarkisian
Syntynyt: 20. toukokuuta 1946 (ikä 78) El Centro, Kalifornia
Kansalaisuus:   Yhdysvallat
Puoliso:  Sonny Bono (vih. 1964; ero 1975) Gregg Allman (vih. 1975; ero 1979)
Lapset:  Chaz Bono Elijah Blue Allman
Muusikko
Taiteilijanimi:  Cheryl LaPiere
Laulukielet:  englanti
Aktiivisena:  1964–
Tyylilajit:  pop, dance, disco, folk, poprock
Yhtyeet:  Sonny and Cher
Levy-yhtiöt:  Warner Bros. Records, Atco Records, Atlantic Records, Columbia Records, Warner Music Group, Casablanca Records, Geffen Records, MCA Records, Imperial (käännä suomeksi), Reprise Records, Kapp Records ja United Artists Records 
 Nimikirjoitus
Aiheesta muualla
www.cherfanclub.com
  [ Muokkaa Wikidatassa ] [ ohje ]  
Cher, oikealta nimeltään Cheryl Sarkisian, (s. 20. toukokuuta 1946 El Centro, Kalifornia) on yhdysvaltalainen laulaja-lauluntekijä ja näyttelijä. Yli 50-vuotisella urallaan hän on saanut sekä Oscar-, Emmy-, Golden Globe- että Grammy-palkintoja.
Hän nousi kuuluisuuteen Sonny and Cher -duon myötä. Duo hajosi vuonna 1974, minkä jälkeen Cher siirtyi soolouralle, näytteli elokuvissa ja oli mukana televisio-ohjelmissa. Cher sai vuonna 1987 parhaan naispääosan Oscarin elokuvasta Kuuhullut (Moonstruck). Hän on näytellyt muun muassa elokuvamusikaaleissa Burleski (2010) ja Mamma Mia: Here We Go Again! (2018).
Soolouransa aikana Cher on myynyt yli 100 miljoonaa äänitettä. Hän teki pitkän jäähyväiskiertueen, joka päättyi Hollywoodiin huhtikuussa 2005. Paluun esiintymislavoille hän teki toukokuussa 2008.
Cher toimii myös liike-elämässä ja hänellä on liiketoimintaa muun muassa muodissa, hajuvesissä, kosmetiikassa ja uusimpana jäätelöissä, kun hän lanseerasi vuonna 2023 nimeään kantavan Cher-lato-jäätelön.
Yksityiselämä

Cherin isä oli armenialaista syntyperää, kun taas hänen äidillään oli saksalais-irlantilais-englantilaiset ja osin alkuperäisamerikkalaiset (cherokeetaustaiset) sukujuuret. Tosin näistä cherokee-juurista ei ole olemassa virallista dokumentaatiota.
Hänen äitinsä on Georgia Holt, joka kasvatti Cherin ja hänen siskonsa Georgannen.
Cherin syntymänimi oli Cheryl Sarkisian, mutta hän luuli vuoteen 1979 saakka etunimensä olleen Cherilyn. Hänen äitinsä mentyä naimisiin Gilbert LaPieren kanssa hänen isäpuolensa adoptoi hänet virallisesti vuonna 1961, jolloin hänestä tuli Cheryl LaPiere. Vuonna 1979 hän lyhensi virallisesti nimensä muotoon Cher, ilman mitään sukunimeä.
Cher on ollut kaksi kertaa naimisissa, Sonny Bonon (k. 1998) ja Gregg Allmanin kanssa, ja molemmista avioliitoista hänellä on lapsi, kaksi poikaa, Chaz Bono (1969) ja muusikko Elijah Blue Allman (1976). Sittemmin hänellä on ollut useita suhteita muusikoiden, näyttelijöiden ja muiden julkimoiden kanssa.
Albumit

Cherin parhaiten myyneitä albumeita ovat olleet Living Proof (6,4 miljoonaa myytyä kappaletta), Chér (8 miljoonaa), Heart Of Stone (11 miljoonaa), Love Hurts (11 miljoonaa) ja Believe (20 miljoonaa).
Sonny & Cher -duo
1965 Look at Us
1966 The Wondrous World of Sonny & Cher
1967 In Case You're In Love
1967 Good Times
1971 Sonny & Cher Live
1971 All I Ever Need Is You
1974 Live In Las Vegas Vol. 2
1974 Mama Was a Rock and Roll Singer Papa Used to Write All Her Songs
Sooloura
All I Really Want to Do (1965)
The Sonny Side of Chér (1966)
Chér (1966)
With Love, Chér (1967)
Backstage (1968)
3614 Jackson Highway (1969)
Chér (1971) (Uusintapainos julkaistiin nimellä Gypsys, Tramps & Thieves)
Foxy Lady (1972)
Bittersweet White Light (1973)
Half-Breed (1973)
Dark Lady (1974)
Stars (1975)
I'd Rather Believe in You (1976)
Cherished (1977)
Two the Hard Way (1977)
Take Me Home (1979)
Prisoner (1979)
Black Rose (1980)
I Paralyze (1982)
Cher (1987)
Heart of Stone (1989)
Love Hurts (1991)
It's a Man's World (1995)
Believe (1998)
Not.com.mercial (2000)
Living Proof (2001)
Closer to the Truth (2013)
Dancing Queen (2018)
Christmas (2023)
Elokuvat ja TV-sarjat

Napoleon Solo, TV-sarja (1967)
Chasity, TV-sarja (1969)
Love, American Style, TV-sarja (1971)
Tule takaisin, Jimmy Dean (1982)
Tapaus Silkwood (1983)
Mask (1985)
Noidat (1987)
Epäilty (1987)
Kuuhullut (1987)
Äitini on merenneito (1990)
The Player – Pelimies (1992)
Kultaseni, päiväsi on luetut (1996)
If These Walls Could Talk, TV-elokuva (1996)
Teetä Mussolinin kanssa (1999)
Will & Grace, TV-sarja (2000–2002)
Stuck On You (2003)
Burleski (2010)
Zookeeper (2011)
Home: Adventures with Tip & Oh, TV-sarja 2017)
Mamma Mia! Here We Go Again (2018)
Aiheesta muualla

Cherin viralliset sivut (englanniksi)
Cher Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Katalonia  Saksa  Israel  Suomi (KANTO)  Yhdysvallat  Ruotsi  Latvia  Tšekki  Australia  Korea  Kroatia  Alankomaat  Puola 
Tieteilijät:  CiNii 
Taiteenala:  Emmy Awards  Grammy Awards  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet 
Muut:  Europeana  SNAC  IdRef
Vesa Nuotio

Vesa Nuotio (s. 16. marraskuuta 1941 Helsinki) on suomalainen muusikko, juontaja ja televisio-ohjaaja. Hänen yhtyeitään ovat olleet muun muassa Finn Trio ja Alan Miehet. Lisäksi hän ollut jäsenenä Kivikasvot-ryhmässä. Nuotio on työskennellyt myös Yleisradiossa, MTV3:lla ja videotuotannon yrittäjänä.
Vesa Nuotion isä oli laulaja ja kuoronjohtaja Auvo Nuotio (1917–1985).
Vesa Nuotio opiskeli oikeustiedettä Helsingin yliopistossa sekä toimi kameramiehenä TV1:ssä 1963–1968 ja sittemmin toimittajana TV1:n ajanvietetoimituksessa. Hänen tuottamansa ja ohjaamansa Muscle and Blood edusti Suomea Montreux'n Kultainen ruusu -kilpailussa 1970.  Yhdessä Pertti Reposen kanssa Nuotio tuotti ja osin käsikirjoitti Yleisradiolle 1970-luvun alussa sketsisarjat Ilkamat, Ällitälli, Leo Lastumäen musikaalinen tunti ja Merirosvoradio. Vuonna 1976 Nuotio siirtyi MTV:lle ohjaajaksi ja teki muun muassa Iltalintu-ohjelmaa. Hän ohjasi 1980-luvun alussa televisiosarjoja Valehtelijoiden klubi ja Ollaan kuin kotonanne. Lisäksi hän ohjasi Kivikasvot Show -ohjelmat vuosina 1980–1985 ja oli itse Kivikasvojen jäsenenä vuonna 1989.
Nuotiolla todettiin vuonna 2015 maksasyöpä, joka leikattiin. Tällöin häneltä löydettiin lisäksi kirroosi. Maksasyövän uusiuduttua hän sai maksansiirron.
Aiheesta muualla

Vesa Nuotio Elonetissä.
Esittely Hely Ry:n sivuilla
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Elonet
Ihmiskäsitys

Ihmiskäsitys on yksilön tai yhteisön käsitys siitä, mikä on ihminen – mikä on ihmisen olemus, alkuperä ja päämäärä, mikä asema ihmisellä on suhteessa toisiin ja ympäristöön. Eri aatteilla ja uskonnoilla on erilaisia ihmiskäsityksiä, esimerkiksi humanistinen tai kristillinen ihmiskäsitys.
Erilaisia ihmiskäsityksiä

Ihmiskäsitykset voidaan ryhmitellä eri tavoin.
Filosofi Lauri Rauhala jakaa ihmiskäsitykset monistisiin, dualistisiin, pluralistisiin ja holistisiin (monopluralistisiin) sen mukaan, montako olemassaolon perusmuotoa oletetaan olevan ja mikä niiden suhde tai itsenäisyys on.
Heikki Kanniston mukaan ihmiskäsitykset voidaan ryhmitellä essentialistisiin, kulturalistisiin, eksistentialistisiin ja naturalistisiin. Essentialistisen ihmiskäsityksen mukaan ihmisessä on muuttumaton perusolemus, joka on ihmisen elämisen normi ja kehityksen päämäärä. Kulturalistisen ihmiskäsityksen mukaan ihminen luo itseään osana sosiaalista todellisuutta, ja keskeistä on hänen ympäristönsä ja ympäröivä kulttuuri. Eksistentialistisen ihmiskäsityksen mukaan ihminen on lähtökohtaisesti äärettömän vapaa, mutta tullakseen ihmiseksi hän joutuu tekemään valintoja. Naturalistisen ihmiskäsityksen mukaan ihminen on aineellinen osa luontoa, johon pätevät luonnontieteelliset lainalaisuudet ja syy–seuraussuhteet.
Kirjallisuutta

Hänninen, Vilma & Aaltola, Elisa (toim.): Ihminen kaleidoskoopissa: ihmiskäsitysten kirjoa tutkimassa.  Gaudeamus, 2020.  ISBN 9789523450769
Joanin salaisuus

| Joanin salaisuus> Joan of Arcadia |
| --- | --- |
Tyyli:  draama
Kestoaika:  45 minuuttia
Luoja(t):  Barbara Hall
Pääosissa:  Amber Tamblyn Joe Mantegna Mary Steenburgen Jason Ritter Michael Welch Chris Marquette Becky Wahlstrom
Alkuperämaa:   Yhdysvallat
Alkuperäiskieli:  englanti
Verkko:  CBS (Yhdysvallat) Nelonen (Suomi)
Esitetty:  2003 – 2005
Tuotantokausia:  2
Jaksoja:  45
Aiheesta muualla
Virallinen sivusto
IMDb 
Joanin salaisuus (engl. Joan of Arcadia) on yhdysvaltalainen nuorisolle suunnattu draamasarja vuosilta 2003–2005. Sarjaa tehtiin yhteensä kaksi tuotantokautta eli 45 jaksoa. Suomessa sarjan esitti Nelonen. Sarjan tunnuskappale on Joan Osbornen esittämä ”One of Us”.
Joanin salaisuus kertoo kuvitteellisessa Arcadian kaupungissa asuvasta teini-ikäisestä Joan Girardista, joka keskustelee Jumalan kanssa. Jumala ilmestyy hänelle useina erilaisina hahmoina, kuten pienenä lapsena, teini-ikäisenä poikana ja roskakuskina. Samalla Jumala pyytää Joania tekemään tehtäviä, jotka vaikuttavat Joanin tai hänen läheistensä elämään myönteisesti.
Jaksot > 1. tuotantokausi: 2003–2004

| # | Jakson nimi |
| --- | --- |
1: Pilot
2: The Fire and the Wood
3: Touch Move
4: The Boat
5: Just Say No
6: Bringeth It On
7: Death Be Not Whatever
8: The Devil Made Me Do It
9: St. Joan
10: Drive, He Said
11: The Uncertainty Principle
12: Jump
13: Recreation
14: State of Grace
15: Night Without Stars
16: Double Dutch
17: No Bad Guy
18: Requiem for a Third Grade Ashtray
19: Do The Math
20: Anonymous
21: Vanity, Thy Name Is Human
22: The Gift
23: Silence
Jaksot > 2. tuotantokausi: 2004–2005

| # | Jakson nimi |
| --- | --- |
1: Only Connect
2: Out of Sight
3: Back to the Garden
4: The Cat
5: The Election
6: Wealth of Nations
7: P.O.V.
8: Friday Night
9: No Future
10: The Book of Questions
11: Dive
12: Game Theory
13: Queen of the Zombies
14: The Rise and Fall of Joan Girardi
15: Romancing the Joan
16: Independence Day
17: Shadows and Light
18: Secret Service
19: Trial and Error
20: Spring Cleaning
21: Common Thread
22: Something Wicked This Way Comes
Henkilöt

| 0 | 1 | 2 |
| --- | --- | --- |
|   Amber Tamblyn   | … |   Joan Girardi   |
|   Joe Mantegna   | … |   Will Girardi   |
|   Mary Steenburgen   | … |   Helen Girardi   |
|   Jason Ritter   | … |   Kevin Girardi   |
|   Michael Welch   | … |   Luke Girardi   |
|   Chris Marquette   | … |   Adam Rove   |
|   Becky Wahlstrom   | … |   Grace Polk   |
Henkilöt > Sivuhenkilöt

| 0 | 1 | 2 |
| --- | --- | --- |
|   Aaron Himelstein   | … |   Friedman    |
|   Mageina Tovah   | … |   Glynis Figliola    |
|   Sprague Grayden   | … |   Judith Montgomery    |
|   Mark Totty   | … |   etsivä Carlisle    |
|   Elaine Hendrix   | … |   rouva Lischak    |
|   Patrick Fabian   | … |   Gavin Price     |
|   Annie Potts   | … |   Lucy Preston     |
|   Derek Morgan   | … |   Roy Roebuck    |
|   Wentworth Miller   | … |   Ryan Hunter    |
|   David Burke   | … |   pastori Ken Mallory    |
|   Constance Zimmer   | … |   sisar Lilly Watters   |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joan of Arcadia
Käännös suomeksi
Fredericksburg (Texas)

| Fredericksburg |
| --- | --- |
 Fredericksburgin keskustaa.

 Koordinaatit: 30°16′27″N, 98°52′19″W 
Valtio:  Yhdysvallat
Osavaltio:   Texas
Piirikunta:  Gillespie
Hallinto:  
 – Pormestari:  Linda Langerhans
Pinta-ala:  
 – Kokonaispinta-ala:  22,3 km²
 – Josta vettä:  0,1 km² 
Korkeus:  516 m
Väkiluku (2010):  10 530
 – Väestötiheys:  473,9 as./km²
Aikavyöhyke:  UTC-6 (kesäaika UTC-5)
Lempinimi::  Fritztown, The Burg
 
 fbgtx.org 
Infobox OKVirheellinen NIMI-arvo: 
Fredericksburg (saks. Friedrichsburg) on kaupunki Gillespien piirikunnassa, Texasin osavaltiossa Yhdysvalloissa. Sen väkiluku oli vuoden 2010 väestönlaskennassa 10 530.  Fredericksburgin perusti Preussista Texasiin muuttanut John O. Meusebach vuonna 1846. Kaupungin pormestarina toimii nykyisin Linda Langerhans.
Kuvia kaupungista

Fredericksburgin keskustaa.
Katolinen kirkko.
Fredricksburgin pankki.
Aiheesta muualla

Kuvia tai muita tiedostoja aiheesta Fredericksburg (Texas) Wikimedia Commonsissa
Real Madrid Castilla

Real Madrid Castilla on espanjalaisen jalkapalloseuran Real Madridin reservijoukkue. Se pelaa Espanjan kolmanneksi korkeimmalla sarjatasolla Primera División RFEF:ssä.
Castillan kotistadionina toimii 6 000 -paikkainen Estadio Alfredo Di Stéfano, joka on osa Real Madridin vuonna 2005 valmistunutta harjoituskeskusta, Ciudad Real Madridia.
Pelaajat > Lainalla olevat pelaajat

Päivitetty 24. marraskuuta 2024.
| Pelipaikka | Pelaaja | Joukkue | Päättymispäivä |
| --- | --- | --- | --- |
| P |  Marvel |  Córdoba CF | 30. kesäkuuta 2025 |
| P |  Rafa Obrador |  Deportivo de La Coruña | 30. kesäkuuta 2025 |
| KK |  Mario Martín |  Real Valladolid | 30. kesäkuuta 2025 |
| KK |  Pipi Nakai |  SD Amorebieta | 30. kesäkuuta 2025 |
| H |  Álvaro Leiva |  Algeciras CF | 30. kesäkuuta 2025 |
| H |  Noel López |  CA Osasuna Promesas | 30. kesäkuuta 2025 |
Aiheesta muualla

Real Madrid Castillan sivusto
Agrupación Deportiva Plus Ultran tunnus.
Castilla Club de Fútbolin tunnus.
Torvenkylän tuulivoimapuisto

| Torvenkylän tuulivoimapuisto |
| --- | --- |
Valtio:  Suomi
Sijainti:  Kalajoki
Koordinaatit:  64°08′17″N, 23°43′23″E
Sähköverkkoon:  2023 
Valmistunut:  2023 
Perustaja:  Smart Windpower Oy 
Rakennuttaja:  Energiequelle 
Omistaja:  Commerz Real 
Operaattori:  Energiequelle 
Tuulivoimapuisto
Tyyppi:  maatuulivoimalaitos
Sähköasema:  1 
Liittymisjännite:  110 kV 
Korkeus:  16–20 m 
Pinta-ala:  0,7 km² 
Tuulivoimalat:  7 × Nordex N163 (5,7 MW) 
Kapasiteetti:  39,9 MW  
Vuosituotanto:  108 GWh 
 fiTorvenkylän tuulivoimapuisto 
Torvenkylän tuulivoimapuisto on Pohjois-Pohjanmaalla Kalajoen Torvenkylän ja Rautilan välissä sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 40 megawattia ja vuosituotanto on noin 108 gigawattituntia . Tuulivoimapuiston on rakentanut Energiequelle, sen omistaa saksalainen Commerz Real ja sitä operoi Energiequelle .
Yleistä

Tuulivoimapuisto sijaitsee valtatien 8 lähellä 17 kilometriä Kalajoen kirkonkylästä lounaaseen ja 8 kilometriä Himangalta koilliseen. Voimala-alue jää valtatien itäpuolelle niin, että lähimpien voimaloiden etäisyys valtatiestä on alle 800 metriä. Alue on asumatonta ojitettua suomaata ja kivikkoista metsämaata. Alueen paikannimiä ovat Kekonneva, Ritakangas, Pakokorpi ja Hirvijärvenneva. Lähin asutus sijaitsee 800 metrin etäisyydellä voimalaitoksesta. Tuulipuiston pituus on 1,5 kilometriä, leveys 1,4 kilometriä, ja kaikki voimalaitokset sisällensä sulkevan alueen pinta-ala on 0,7 neliökilometriä.
Tuulivoimalaitokset ovat saksalainen Nordexin valmistamaa N163-mallia, jonka napakorkeus on 126 metriä, tuuliturbiinin halkaisija 163 metriä, ja jonka kapasiteetti on 5,7 megawattia. Tuulivoimaloiden tornia on korotettu kahdeksan metriä korkealla betonisella perustuksella, joiden päälle on asennettu 118 metriä korkeat terästornit. Voimalat sijaitsevat 16–20 metrin korkeudella mpy.
Voimaloiden tuottama sähkö johdetaan maakaapeleissa kaakkoispuolella kulkevalle Fingridin 110 kilovoltin sähkölinjalle, jossa jännite nostetaan omalla sähköasemalla kantaverkkoon sopivalle tasolle.
Historiaa > Suunnittelu

SABA Tuuli Oy ja Smart Windpower Oy jättivät syyskuussa 2014 yhteisen mutta kahden erillisen tuulivoimapuiston YVA-menettelyn ohjelmakuvauksen Pohjois-Pohjanmaan ELY-keskukselle. Siinä Smart Windpower Oy esitteli Torvenkylän tuulivoimahankkeen ja SABA Tuuli Oy Kokkokankaan tuulivoimahankkeen sisältöjä. Tuulivoimapuistossa olisi 3–36 tuulivoimalaa, joiden kapasiteetiksi olisi tullut 15–110 megawattia ja sähkön vuosituotannoksi 40–300 gigawattituntia. Hankealueen pinta-ala oli 20 neliökilometriä. Torvenkylän alueelle suunniteltiin 7–9 tuulivoimalaa, joiden yksikkötehot olisivat 2,4–5,0 megawattia ja kokonaiskorkeus 172–220 metriä. Arviointiohjelma oli nähtävillä Kalajoen kaupungintalolla, pääkirjastossa ja ELY-keskuksessa kuukauden ajan. Ohjelmasta pyydettiin lausunto, jonka yhteysviranomainen antoi marraskuussa 2014. Lausunnossa todettiin, että suunniteltu voimala-alue sijaitsi pääosin 1. vaihemaakuntakaavaan merkityn tuulivoimalle varatun tv-1 -alueen ulkopuolella. Lisäksi alueen vilkkaan vapaa-ajan ja yritystoiminnan huomioiminen tulisi kiinnittää huomiota. YVA-hankkeen arviointiselostus saapui ELY-keskukselle toukokuussa 2015. Tässä ei ole ollut käytettävissä koko YVA-selostusta, joten mainitut asiat on poimittu yhteysviranomaisen lausunnosta. Torvikylän tuulipuiston liittäminen Fingridin linjaan onnistuisi vain 25 MVA:n tuotantotehoon asti. Muuten tulisi samaan linjakäytävään rakentaa uusi 110 kilovoltin sähkölinja. Sama olisi pätenyt myös Kokkokankaan tilanteeseen. Puolustusvoimilta tuli kehotus tutkia Kokkokankaan vaikutukset tutkasignaaleihin, mutta Torvenkylän kohdalta saatiin puolustusvoimilta hyväksyntä. Yhteenvedossa huomautettiin, että kaikkia suunniteltuja voimaloita ei tulisi pystyttää ympäristövaikutuksiin vedoten. Voimalat tulisivat sijaitsemaan lintujen muuttoreitillä.
Torvikylän tuulivoimahanke siirtyi kesäkuussa 2017 Energiequellen omistukseen. Osayleiskaava hyväksyttiin kaupunginvaltuustossa marraskuussa 2017 ja tammikuussa 2019 saatiin voimaloille rakennusluvat. Osayleiskaavasta on ilmeisesti valitettu turhaan hallinto-oikeuteen, koska rakennuslupapäätöksen jälkeen maaliskuussa 2020 haettiin vielä Korkeimmalta hallinto-oikeudelta valituslupaa. Sitä ei Korkein hallinto-oikeus myöntänyt ja rakennusluvasta tuli lainvoimainen joulukuussa 2020.
Tähän hankkeeseen liittyen on uutisoitu kansalaisiin ja kaupungin päättäjiin kohdistuneesta vaikuttamisesta. Vastustaville yhdistyksille tarjottiin rahaa myöntyväisemmän asenteen aikaansaamiseksi. Myös monia valtuutettuja lähestyttiin lobbauskampanjalla. Tällainen toiminta ei ole liittynyt pelkästään tämän hankkeen toimijaan.
Historiaa > Rakentaminen

Voimala-alueen pohjatöiden tekijäksi valittiin Suvic Oy ja rakennustyöt aloitettiin loppuvuodesta 2021. Alueelle rakennettiin kestävä tieverkko ja valettiin tuulivoimaloiden perustukset . Sähköasema otettiin samaan aikaan käyttöön . Tuulivoimaloiden osat laivattiin Kalajoen satamaan, jossa niitä varastoitiin ennen kuljettamista erikoiskuljetuksin nostopaikoille , jossa tuulivoimaloiden pystytys aloitettiin syksyllä 2022. Pystytyksestä on uutisoitu, että se tulisi alkamaan jo elokuussa . Voimaloiden käyttöönotto päättyi vasta alkuvuonna 2023. Huhtikuussa uutisoitiin, että tuulivoimapuisto on valmis ja että kaikki voimalat on otettu käyttöön.
Historiaa > Uutiset

Saman YVA-hankkeen alaisuudessa ollut Kokkokankaan tuulivoimapuisto ei ole toteutunut samassa aikataulussa Torvikylän hankkeen kanssa. Kalajoen kaupunginvaltuusto kaatoi sen osayleiskaavan selvällä äänten enemmistöllä syksyllä 2018. Saba Invest Oy valitti päätöksestä hallinto-oikeudella, joka kumosi kaupunginvaltuuston päätöksen syksyllä 2019 muotovirheeseen vedoten. Hanke palasi uudelleen kaupunginvaltuuston päätettäväksi talvella 2020.
Energiequelle järjesti lokakuussa 2023 Torvenkylän tuulivoimapuistossa avoimien ovien päivän maanomistajille sekä paikallisille.
Torvenkylän tuulipuisto ostettiin osaksi saksalaista KlimaVest -nimistä vaikuttavuusrahastoa. Investoinnissa KlimaVestin neuvonantajana toimi Commerz Real, joka johti tuulipuiston hankintaprosessia. Energiequelle hoitaa voimaloiden käytännön operoinnin myös tulevaisuudessa.
Tove (elokuva)

| Tove |
| --- | --- |
 Virallinen elokuvajuliste
Ohjaaja:  Zaida Bergroth
Käsikirjoittaja:  Eeva Putro
Tuottaja:   Aleksi Bardy  Andrea Reuter 
Säveltäjä:  Matti Bye
Kuvaaja:  Linda Wassberg
Leikkaaja:  Samu Heikkilä
Tuotantosuunnittelija:  Catharina Nyqvist Ehrnrooth
Pukusuunnittelija:  Eugen Tamberg
Pääosat:   Alma Pöysti  Krista Kosonen  Shanti Roney  Joanna Haartti  Kajsa Ernst  Robert Enckell  Jakob Öhrman  Eeva Putro 
Valmistustiedot
Valmistusmaa:  Suomi
Tuotantoyhtiö:  Helsinki-filmi
Levittäjä:  LevelK
Ensi-ilta:   2020-10-022. lokakuuta 2020  
Kesto:  115 minuuttia 103 minuuttia
Alkuperäiskieli:  ruotsi
Budjetti:  3,4 miljoonaa euroa
Aiheesta muualla
IMDb 
Elonet
AllMovie
Infobox OKNimi-testi OK: 
Tove on vuonna 2020 ensi-iltansa saanut suomalainen elämäkerrallinen draamaelokuva taiteilija Tove Janssonista. Elokuvan on ohjannut Zaida Bergroth ja sen on käsikirjoittanut Eeva Putro. Janssonin roolia näyttelee Alma Pöysti. Muissa päärooleissa esiintyvät Krista Kosonen, Shanti Roney, Joanna Haartti, Kajsa Ernst, Robert Enckell, Jakob Öhrman ja Eeva Putro. Elokuva ajoittuu Janssonin elämässä sota-ajasta 1950-luvun puoliväliin.
Elokuvan budjetti oli 3,4 miljoonaa euroa, mikä tekee siitä Suomen toiseksi kalleimman elokuvan vuoden 2017 Tuntemattoman sotilaan jälkeen.
Tove sai ensi-iltansa 2. lokakuuta 2020. Elokuva esitettiin myös Toronton elokuvajuhlilla syyskuussa 2020. Lokakuun 2020 aikana Tove myytiin ulkomaille muihin Pohjoismaihin, Baltian maihin, Venäjälle, Etelä-Koreaan ja Japaniin. Marraskuun alkuun 2020 mennessä elokuvan oli nähnyt jo yli 100 000 ihmistä, mikä tekee siitä katsotuimman suomenruotsalaisen elokuvan 40 vuoteen.
Tove valittiin Suomen ehdokkaaksi parhaan kansainvälisen elokuvan Oscar-palkinnon saajaksi, mutta ei lopulta päässyt Oscar-ehdokkaaksi. Elokuva palkittiin vuoden 2021 Jussi-gaalassa parhaan elokuvan Jussilla, ja kaikkiaan se sai seitsemän palkintoa – enemmän kuin yksikään suomenruotsalainen elokuva aiemmin. Sillä oli myös eniten ehdokkuuksia, kymmenen. Parhaan elokuvan lisäksi Tove voitti ohjauksen, naispääosan, kuvauksen, puvustuksen, maskeerauksen ja lavastuksen palkinnon.